MALEE รูดกว่า 8% นิวโลว์ในรอบ 10 เดือน หลังเงินบาทแข็งค่าต่อเนื่อง
 MALEE รูดกว่า 8% นิวโลว์ในรอบ 10 เดือน หลังเงินบาทแข็งค่าต่อเนื่อง ล่าสุด ณ เวลา 16.14 น. อยู่ที่ 35.50 บาท ลบ 3.25 บาท หรือ 8.39% สูงสุดที่ 39 บาท ต่ำสุดที่ 35.50 บาท มูลค่าซื้อขายที่ 81.03 ล้านบาท ขณะที่ดัชนีตลาดหุ้นไทยโดยรวมบวก 0.18%
27 ก.ค. 2560

ผู้สื่อข่าวรายงานว่า ราคาหุ้นบริษัท มาลีกรุ๊ป จำกัด (มหาชน) หรือ MALEE ล่าสุด ณ เวลา 16.14 น. อยู่ที่ 35.50 บาท ลบ 3.25 บาท หรือ 8.39% สูงสุดที่ 39 บาท ต่ำสุดที่ 35.50 บาท มูลค่าซื้อขายที่ 81.03 ล้านบาท ขณะที่ดัชนีตลาดหุ้นไทยโดยรวมบวก 0.18%

ทั้งนี้ราคาหุ้น MALEE ปรับตัวลงต่ำสุดในรอบกว่า 10 เดือน นับตั้งแต่ราคาหุ้นอยู่ที่ 34.38 บาท เมื่อวันที่ 12 ก.ย.59 คาดว่าเป็นผลมาจากค่าเงินบาทยังคงแข็งค่าอย่างต่อเนื่อง
โดย บล.ดีบีเอส วิคเคอร์ส (ประเทศไทย) ระบุในบทวิเคราะห์ (27 ก.ค.) ว่า MALEE ได้รับผล sentiment ด้านลบจากค่าเงินบาทแข็งค่า โดยค่าเงินบาทเมื่อเทียบกับเหรียญสหรัฐล่าสุดปิดที่ระดับ 33.38 บาทต่อดอลลาร์สหรัฐ เทียบกับ 1 สัปดาห์ก่อนหน้าที่ระดับ 33.60  บาทต่อดอลลาร์สหรัฐ คิดเป็นการแข็งค่าขึ้น 0.7%
 